ইসলামি স্থাপত্য
ইসলামি স্থাপত্য শব্দটি ইসলামি স্থাপত্যশৈলীকে নির্দেশ করে, যা মুসলিমদের ধর্মীয় রীতি প্রকাশ করে। এই স্থাপত্যশৈলী আরবীয় , ইরানীয়, বাইজেন্টাইন, চৈনিক, ভারতীয় স্থাপত্যে ও ব্যাপক প্রভাব ফেলে। পরবর্তীতে এটি পৃথক বৈশিষ্ট্যের বিল্ডিং, ইসলামিক ক্যালিগ্রাফি, জ্যামিতিক, সাজসজ্জা এবং আন্তঃকরণের নকশাকৃত অলঙ্কার দিয়ে স্থাপত্যসমূহের দেয়াল ও মেঝেকে সজ্জিত করেছে। এর পাশাপাশি পয়েন্টেড আর্চ, মুকার্নাস, আরবস্কিউ, মাল্টিফয়েল এর মতো নতুন স্থাপত্য উপাদানগুলি আবিষ্কার করা হয়েছিল। বড় বা সরকারি ভবনের জন্য ইসলামি স্থাপত্যের ধরনগুলি হলো: মসজিদ, সমাধি, প্রাসাদ এবং কেল্লা। এই চার ধরনের থেকে স্থাপত্য উপাদানগুলি নিয়ে পরে গোসলখানা, ঝর্ণা এবং বাড়িঘরের মতো অন্যান্য ভবনের নকশা হয়।